
Camille Saint-Saëns élete és kamarazenéje

Kulcsszavak: csodagyermek, kamarazene, caprice, repertoár, variációk
Előadásunkban Camille Saint-Saens, francia zeneszerző életét és kamarazenéjét szeretnénk egy kicsit jobban megismertetni, majd előadnánk a szerző egyik nem mindennapi felállású kamaraművét a "Caprice sur des air danois et russes", azaz a Caprice dán és orosz dallamokra című darabját.
Saint-Saëns kamarazenéje rendkívül különleges, hiszen több olyan kamaraműve is van, melyeknek hangszerösszeállítása nem megszokott. Ilyen például a fentebb említett Caprice, melyet fuvolára, oboára, klarinétra és zongorára írt. Nem sok alkotás található erre az apparátusra, ezért is számít ez egy különleges darabnak. Azért esett Saint-Saëns művére a választás, mert rendkívül sokszínű és izgalmas, különböző variációi adtán rengeteg karakter feltűnik benne.



